钦定古今图书集成/理学汇编/学行典/第297卷 > 颜氏家训 > 《白马篇》徐悱
## 钦定古今图书集成/理学汇编/学行典/第297卷 > 颜氏家训 > 《白马篇》徐悱

妍蹄饰镂鞍，飞鞚度河干。少年本上郡，遨游入露寒。
剑琢荆山玉，弹把随珠丸。闻有边烽急，飞候至长安。
然诺窃自许，捐躯谅不难。占兵出细柳，转战向楼兰。
雄名盛李霍，壮气勇彭韩。能令石饮羽，复使发冲冠。
要功非汗马，报效乃锋端。日没塞云起，风悲边地寒。
西征馘小月，北去脑乌丸。归报明天子，燕然石复刊。